
O Volapükaflens valöpol 


Bü muls anik geban: ,trosel” enotükon medü ,Discord” dasinoti 
sirkafomik ko söktors distakölik, kel magon fonatis pükik stamadas 
Volapükik (logolsös padi: 721). Magod et pestabon su nün vödabuka 
tümologik fa kadaman: ,Zhang Yutong”. Cedob, das notets statitik 
dasinota binons vemo nitediks, sevabo: dötums 28.2 rigavödas 
pedütülons latine, 23.6% Linglünapüke, 12.9% Fransönapüke, 
10.0% Deutanapüke, 6.5% Vöna:Grikanapüke, 3.0% Litaliyönapüke, 
2.1% Spanyanapüke, 1.9% lomapükes difik (rigavöds at nemons 
pöpis, lanis, pükis tefikis), 1.6% Larabanapüke, 1.5% Volapüke 
(sevabo binons stamads lönik pevotüköl Volapüka), 1.4% Türkanaz 
püke, 1.2% Nedanapüke, 1.1% Rusanapüke, 0.6 Svedanapüke, 
dötums retik 4.4 pükes votik (keninükamü bask, Dananapük, 
Havayuanapük, hebrey, Lanamanapük, Lindonesiyanapük, lirey, 
Macaranapük, malay, maoriy, Norganapük, Parsanapük, Polanapük, 
Portugaünapük, Rumanapük, sanskrit, Sarbanapük, suomiy, tsyin, 
tsyeg, velt, Yapanapük, ienets rigavödas livatiko La priori”) pefo- 
mölas i dutons lü num at). 

Suvöfi küpidik dütülas latinik kodidob bundane vödedas nolavik 
ko suemods kiemavik, nimavik, planavik e votiks, asi vödas kriti 
tefölas. Alo küpedots löpik blöfons, das pük obsik saido peleigaz 
vetükon tefü geb binadas romenik e germikas, zuo veitöfiko magulon 
liegöfi pükik tala. Volapük vo binon stabasam gudik püka pro menef 
balatik, kel nu nelaidüpo peteilon fa bolitans krigöl. 


Vipöl oles gudikünosi valik redakan: 


VH1:66:2022 


PLIN SMALIK. 
Kapit: 23. 
„Deli gudik!” plin smalik dsagom. 
„Deli gudik!” hiselan äsagom. 


Äbinom selan pilulas pimenodöl, kels äsatükons soafi. If äslugoyöv 
bali onas a vig, tän no plu ösenoyöv neodi ad drinön. 


„Kikodo selol-li onis?” plin smalik äsäkom. 


,Spalons timi mödik”, selan äsagom. „Jäfüdisevans ekalkulons: 
kanoy spalön minutis luldegkil a vig.” 


,E lio fegeboy-li minutis luldegkil at?” 
,Fegeboy onis ma vil okik...” 


,Obo”, plin smalik öspikom oke ninalo, „if laboböv livüpi mö minuts 
luldegkil, mu nevifiko goloböv lü fon...” 


NUNS. 


© Dü muls lätik kil geban: ,Elegant Vampire’ < enotükom medü 
,Youtube” videodotis mödik ko kanits. No fasilos ad suemön lilamo 
vödis valik, ab i kanoy reidön tradutodis legudik ladetü „https://www. 
youtube.com/channel/UCYHOYVVRezgslixB2f97ztpOQvvideos”. J € 


O) Primü yulul resodatoped mu nitedik pro Katalonänapükans 
epubon (ladet: ,https://volapukcatalunya.mozellosite.com,”). Bevü voz 
tikos ninadon tidodemi binü larnods deg 3 tradutodi buka: ,Volapuko 
en dek lecionoj’ fa ,Andre Cherpillod”. & El LLI 


(3) Danadü töbidams cifala: ,Hermann Philipps’ < lautotem: ,Etti- 
mo e nutimo” < pesedon netabukeme Lösteranik (lü diläd mekavapüz 
kik) e tatabukeme Bayənik (lü dilad: ,Konlet pro mekavapüks”). > p. 71. 


V1H1:67:2022 
VÖD SOFALIK BINON PLITÖFIK IGO PRO BELAGIAN (6). 


,Layfo” üdugom eli ,Mirisleyf” lü zünod veratik fota ed öleadof ome 
drinön vati se fon nolis gevöl, e pö hiyunan klans valik tefü nat vola at e 
laf klänas tefü lananöp 3dasevadikons. Adetavom lü belem di ,Trod- 
kharm”, e vegam de regön et jü zeilamapün at abinon lunik, bi aflagon 
timi mö mul no las bal, ye if ols it ereafols ini belem di ,Trodkharm”, tän 
suemols gudiko, dö kis nunob. Vüo reg kobü kuranef okik öikömom ini 
fot ed döprimom ad lennokön yani domila yaganik ela ,Mirisleyf”. 

„O lad iönikl” asagom lezalo, „no binos pötöfik pö iiiönan, äs ol, ad 
matön ko kurayagan pöfik seimik. Labob stimi ad lofön ole, das ofea- 
lotadol ini regaledom ed ovedol jimatan obik.” 


,Ladal obik duton lü himatan obik: ,Mirisleyf” ”, fotaneüf ögespikof, 
„ed ovedob iimatan votikana nonik.” 


,SOöl o dinastad kion!” reg divokadom. ,,.Refudol reigane lofi omik 
e buükol bu om lepöfani somikl” 


,Lelöfob himatani obik, o mayedall e zuo neki”, ,Layfo” ögesagof 
takediko, iba asevof, das mutoy sufodön, ven jinos pö oy, das kespi- 
kotan no lilon-la oyi; ba balugiko bos nelaidüpiko esöleodükon lilama- 
fagi onik. 

,Bomis himatana olik ya sis lunüp belagian betuetom, ed alo ovedol 
obik, va vilolöv osi u nol” reg avokadom. „He! o galadanefl Sunadiko 
fanolöd vomi lukünik at e iedolöd ofi ini lefanaböpl obliboföd us jüs 
uceinof cedi okal” 


Ön mod ebo somik fotaneüf öreafof, ösva ini sak stonik, ini lufana- 
böp distalik regaledoma. 


Vüo ,Mirisleyf” örivom belemi di ,Trodkharm” ed älogom pö belalo:- 
veveg belagiani. Logoti kio-zmostöfik ölaboml Ye kurayagan leno ädre- 
dikom, aglidom plütiko kanibani ed öspikom: 

„O cadasöl: belagianl himayedal elesedom obi lü or ad flagadön de 
or goldakönadis mil, kelis seimna eloenor de om. No binoröv-li so 
flenöfik ad nunön obe, va obinos kovenik pö or ad gepelön pro reg pöz 
sodiko u va medamü ob?” Pofövos. 


VH1:68:2022 


DOG ELAS ,BASKERVILLES”. 


Fa hiel ,Arthur Conan Doyle’. Petradutöl fa hiel ,Oleg Temerov”. 
Tradutod papübon bai korükots pülik fa hiel ,Daniil Morozov”. 


KAPIT LULID. FADS PEBREIKÖL KIL (2). 


„Si! o siörl efe fümölob ad tuvön oni.” 

„Ab ga elesagol-li, das öbinon juk braunik nulik?” 

,Sio so öbinos, o siörl Ab nu atos efenon tefü ut blagik 
pegeböl.” 

əLiöl esagol-li, das...?” 

,Elesagob ebo atosi. Alabob päris te kilis valemo: uti 
braunik nulik, uti blögik böldik, ed uti glodaküirik, keli 
anu lenlabob. Aneito emosumoy bali fukas braunik obik, 
ab adelo edetifoy bali blagikas... Edagetol-li uti? Sunado 
gesagolöd, plas stanön lulogölol” 

Dünan Deutaönik fökadik ipubon pö fena-top. 

əNöl o siör, iseividob love lotidöp lölik, ab ölelilob nosi 
tefü ut.” 


,Soöl u juk at pugepladonös jü solamodonikam, ud 
uyufidob guvani ed unotükob etane, das sunado primikob 
ad lüvön lotidöpi at.” 


əPuz-tuvonös, o siörl... Promob ole, das putuvon, üf ola. 
bolöv nog sufädi anik.” 


„Memidolöd, das at binonös din lätik obik, keli eperob 
pö lesinöp at tifanas. Soöl soöl o söl: Holmes”! pardolös 
tupi ola me pülot somik...” 


,Cedob, das atos go digüdon ad pademön.” 

„Liö! tröitol-la atosi fefiko.” 

,Lio plönolöv-li atosi?” 

„Igo no vilob steifön ad planön atosi. Binon-la din dalie- 
netikün 8 bisarikün utas, kels öfenons pö ob.” 

,Sio bisarikün...” Holmes’ ösagom meditölo. 


VH1:69:2022 
„Kisi ol it cedol-li tefü atos?” 


ə,Soöl No nog kanob lesagön, das suemob atosi. genot 
olik at binon vemo fikulik, o siör: Henry”! StipA tefon deadi 
zioma olik, no süadob, das bevü fenots lultum veütikün, 
kelis Abeföfob, so brulik dabinon-la. Ab kipobs fadis anik 
pö nams obsik e binos luveratik, das seimik onas udugon 
obis lü verat. Okanobs lufegebön timi, ufölölo uti pölik, ab 
suno u lato umutobs tuvön uti veratik.” 

Amuadobs obis me ianed, dü kel säkäd obis ikosüköl 
boso pös-bespikon. Pas pos irivobs privatacemi hiela Bas- 
kerville”, Holmes’ äsäkom etani dö desins omik. 

„Ad taüvön lü ,Baskerville Hall.” 

,Kitimo-li?” 

,Tü vigafin.” 

,Valemo,” ,Holmes” asagom, ,cedob sludi olik sapiki. 
Labob blöfamedis saidik, das pölükol pö London’, e bevü 
balionats menas zifa gianik at fikulos ad tüvön dientifi 
menas et u diseini etanas. Üf disein binon badöfik, kanons 
viodön oli, ab no okanobs büoneletön atosi. Iküpol-li? 
o dokan: ,Mortimerl das pölükols agödo de lödöp obik?” 

Dokan: Mortimer” < öfutedom se seadöp. ,Pölükobsl 
Fa kin-li?” 

„Atosi liedo no kanob nunön ole. Labol-li bevü nilüdans 
u kosadanef oliks pö Dartmoor’ seimani labü löla-balib 
blögik?” 

əNöl... ye, letolös obe ad vatölön... sio. Hiel Barrymore” 
domal siöra: ,Charles”c labom lölabalibi blagik.” 

„Ha! Kitopo ,:Barrymore” anu komom-li?” 

„Nu konömom pö Hall.” 

„Ab güdiküno mutobs fümükön: va etan fenöfiko anu 
komom us, u va sekü kod seimik anu komom tö ,London”.” 

„Lio kanol-li ledunön atosi?” 

Fövot ofovon. 


Sinif fonüta e desumön (eke bosi; eki, bosi de). Sam ko datif: ,odesu- 


RSA 


VHI:70:2022 
VOLAPÜKANES DÖ DATIF. 


Dil degfolid. Fa ,Daniil Morozov”: vicifal. 


(fövot). İ mom ome vafemi” (,Lucas”: XI, 22). Mödadilo pla subsat in 


datif pagebon ut po prapod: de, sams: „bü sarkam de fun kap pide:z 
sumon”, ,üdesumom namis okik de klavs”, ,üdesumoms de om mö: 
nedi”. 

mosumön (eke bosi; bosi de ek). Sams: ,,ğdredülof teiko lo palüt, lo 
köfs e stums tefik votik, kels üdmosumons ofe himatani”, ,pemosumom 
dub deadam se sogod obsik”, ,Mlosumolös köpi at de ob!” (,Marcus”: 
XIV, 36), ,iü del, kü pemosumom de obs” (,Duns paostolanas”: 1, 22). 
dütülön. Sam: Vöds rigik votik pedütülons natapükes difikün, ab pato 
pükes Lingläna, Fransäna e Deutäna (bagaf: 116 < ela „Gramat Vola- 
püka”). Latikumo, efe pö el „Volapükagased pro Nedänapükans”, datif 
pö värb at no äkomädon. Ekö! sams anik: „Volapük <...> no edütülon 
vödastoki oka te de pükagrup semik bal, pato no de vöds sonemiko 
bevünetiks, sevabo de püks romenik, ab de vöds pükas mu distikas”, 
„el ,dürvid” pedütülon de vöd Pürsünik: ,derve/”), ,Kapits at ye leno 
pöleodükons bai tim daveda oksik, labons tiğdis se aldelalif püdü:- 
tülölis”. 

sädütön (eke bosi). 

fakipön (eke bosi; eki de bos). Sams: „Vätälölo, das öfakipofsöv blode 
oksik fäti jeikik”; „äbinons snils lemaledita de deadalanan redik, kels 
äfakipons mäkäbis et de yuf e kesenäl kemenas onsik”. 

fealabedön (eke bosi). 

flagön (eke bosi; de ek bosi). 

tuflagedön (eke). 

früdön. Sam: jimilagan at äfrädof famüle: ,Smith” te jilidis deg a vig. 
Datif at labon difüli siämik laba u dageta. Sinif somik komädon in püks 
anik, ab no binon patedik pro Volapük. In Rusänapük suvo demod 
nemon labani pö leigätod värba: dutön. Binos nitedik, das el Sleumer 
balna äpolom, gebölo datifi kobü vöd tefik Volapükik, sevabo: No mö- 
gos-li bo, das baonane: ,von Ow’ stim duton, das om nu binom-la utan, 
kel etuvom i fünani braimanefa? Bo Volapükans anik i mutons küpälön 
ad gebäd värba: dutön. 


VHI:71:2022 

e klünüdön (bosi eke). Sam: eklünddol dinis at sapanes e tülüktanes 
(.Lucas”: X, 21). 

e klünedön (bosi eke). Sam: nat klünedon obes nog mödikosi. 

e kodidön (eke bosi; bosi seimikose; bose, das...). Datif pö värb at labon 
sinifi koda u kodana, as sams: „Jimatan omik äkodidof seili omik 
negidetiko maläde kösömik omik”; ,Atose daloy bo kodidön, das Vola- 
pük no enepubon”. 

e moükön. Sam: Me atos büocede tefü nenäfätöf ta tümörs stab alik pi- 
moükon. 

e moülön (eke bosi). 

e nebönön (eke stimi). Pö jenet at datif i labon difüli duta, bi kanoy 

penön: „nebönön stimi eka”. 

nelabükön, sädalabükön (eke bosi). 

ravön (eke bosi). Sams: ravön eke moni, benorepüti ona. 

säbligön. Sams: „säbligön eke yuli”, „isäbligoy ome sanadünädi militik”. 

sädälön (eke spikami). 

sägitodön (eke bosi). 

säkösömükön. Sam: Igleipof omi süpo len lögs omik, ed iblunof kapi 

omik mö naeds anik ini vat, äsä böridabufömi in böridatüb, ad süköz 

sömükön ome ldidaduni skünik et. 

e sükusadön (eki, eke bosi). Sams: ,,Sdkusadolös obi, o söll”, ,Sükusadolös 
blami at obal”, ,Sükusadolös obe! o söll”, ,Sükusadolsös obe negidi ati”. 

e süstömön (nime frani). 

e seividön (eke bosi; bosi pö ek, bosi eka). Sams: ,cifal <...> oseividom 
büiko cödoti komitetanefa pösodas kil tefü säkädď”, „Kiöpo eseividol-li 
etosi valik?” ; ,blinolös obe ladeti sona olik, keli bo seividol pö röletans in 
tops nilüdikl”, ,üseividom atanes ed utanes eli ,Scorpie” e lödadomi ofa”; 
,Aseividom ele ,Poincare” davedi stralas: X, ed ügetom gespiki, das...”, 

-....ednemob omi go ladöfiko me nem omik, ed dseividob ome, vio islipom”. 

NUN (fövot de pad: 66). 

(4) Ün yulul ,Hermann Philipps’: cifal < enotükom medü ,Face- 
book” tradutodi Deutanapükik okik koneda nitedikün fa ,lohann 
Sehmidt” tiddü „Dom in klerütalusüt” (ü ,Das Haus in der Stiftsgasse”). 
Pübot bevüresodik labon kolumis tel, efe ko rigad Volapükik e ko sets 
tefik ma Deutönapük nutimik. Nu Deutanapükans kanons seivön jeno- 


temi müsterik drimamagodas büologöl nen töbids vemik. M 

